Up-89/06
Natisni
Opravilna št.:
Up-89/06
Datum odločitve:
11. 4. 2006
ECLI:
ECLI:SI:USRS:2006:Up.89.06
Akt:
Ustavna pritožba zoper sklep Okrožnega sodišča v Murski Soboti št. Ks 302/2005 z dne 24. 11. 2005
Izrek:
Ustavna pritožba zoper sklep Okrožnega sodišča v Murski Soboti št. Ks 302/2005 z dne 24. 11. 2005 se zavrže.
Evidenčni stavek:
Zoper pravnomočni sklep o zavrnitvi ugovora zoper obtožnico je ustavna pritožba dovoljena šele po izčrpanju pravnih sredstev zoper sodbo oziroma drugo odločbo, s katero se konča kazenski postopek. Ker za obravnavo ustavne pritožbe  ni podana procesna predpostavka izčrpanosti pravnih sredstev, jo je Ustavno sodišče zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
25. 1. 2006
Vrsta odločitve:
sklep
Vrsta rešitve:
zavrženje
Dokument:
US26012
Dokument v PDF obliki:
Up-89-06.pdf
114 KB
Prenesite datoteko
Up-89/06-4
11. 4. 2006
SKLEP
Ustavno sodišče je v postopku za preizkus ustavne pritožbe A. A. iz Ž., ki jo zastopa B. B., odvetnik v Z., na seji senata dne 30. marca 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Okrožnega sodišča v Murski Soboti št. Ks 302/2005 z dne 24. 11. 2005 se zavrže.
Obrazložitev
1. Pritožnica vlaga ustavno pritožbo zoper v izreku navedeno sodno odločbo. Z njo je Okrožno sodišče zavrnilo ugovor pritožničinega zagovornika zoper obtožnico. Pritožnica v ustavni pritožbi zatrjuje kršitev drugega odstavka 14. člena v zvezi z 22. členom Ustave. Navaja, da je odločitev očitno napačna in arbitrarna, ker je brez razumne pravne obrazložitve. V zvezi z zatrjevanima kršitvama se sklicuje na sodbi Vrhovnega sodišča št. I Ips 14/97 z dne 6. 2. 1997 in št. I Ips 255/98 z dne 24. 12. 1998. Ustavnemu sodišču predlaga, naj izpodbijani sklep razveljavi in zadevo vrne v novo odločanje.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.
3. Glede izčrpanosti pravnih sredstev zoper sklep o zavrnitvi ugovora zoper obtožnico je Ustavno sodišče že v sklepu št. Up-34/96 z dne 19. 6. 1996 (OdlUS V, 202) sprejelo stališče, da je ustavna pritožba zoper pravnomočni sklep o zavrnitvi ugovora zoper obtožnico dovoljena šele po izčrpanju pravnih sredstev zoper sodbo oziroma drugo odločbo, s katero se konča kazenski postopek. Ker za obravnavo ustavne pritožbe ni izpolnjena procesna predpostavka iz prvega odstavka 51. člena ZUstS, je bilo treba ustavno pritožbo zavreči.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer